Nak Muay
Nak Muay ass en Documentaire vun de lëtzebuergesche Regisseure Christan Muno, Raoul Schmitz a Fränk Muno.

E koum den 11. September 2013 eraus.

Wourëms geet et am Film?
De Film begleet de lëtzebuergeschen Thai-Boxer Kevin Haas bei senge Virbereedungen op d'Weltmeeschterschaft an op senge Reesen duerch d'Tierkei, Holland, Thailand, Russland a Fankräich...

"Nak Muay" ass den thailännesche Begrëff fir en Thai-Boxer.

Produktiounsgeschicht 
D'Iddi vum Film ass am Wanter 2010/2011 entstanen. D'Regisseure sinn Frënn vum Kevin Haas an hunn him proposéiert e Film iwwer en ze dréinen. Si hu verschidde Filmproduktiounsfirmen ugeschriwwen a Samsa Film huet si agelueden, hiert Konzept virzestellen. Duerno krute si e Subside vun 20.000 Euro vum Lëtzebuerger Filmfong a si hunn ugefaange mat dréinen. Spéider krute si nach e weidere Subside vun 175.000 Euro.

D'Filmcrew huet de Boxer dunn iwwer eng Period vun annerhallwem Joer reegelméisseg begleet, duerno war de Film nach sechs Méint a Postproduktioun. Am Ganze goufen 100 Stonne Filmmaterial opgeholl.

Filmfestivallen a -präisser 
D'Fédération internationale cinéma télévision sportifs (FICTS) huet de Film auserwielt, fir op de FICTS-Festivaller 2014 ze weisen. Donieft gouf en awer och um Portobello Film Festival zu London an um Docutah International Documentary Film Festival am US-amerikanesche Staat Utah gewisen.

Beim Lëtzebuerger Filmpräis 2014 war de Film an der Kategorie "Beschten Documentaire" nominéiert. An der Kategorie "Bescht kënschtleresch Kontributioun" war den Emre Sevindik fir seng Musek nominéiert. Den Amine Jaber war fir de Montage an de Raoul Schmitz fir d'Kamera an der Kategorie "Bescht technesch Kontributioun" nominéiert.

Kritik 

Manfred Enery, Le Jeudi:
Nak Muay, à l'opposé des documentaires courants (les "docucus"), s'ouvre ainsi sur le hors-champs pour laisser souffler le maximum d'émoition et nous interroger sur l'heureux effet de la boxe thaï sur le comportement humain.

Anne Heintz, wort.lu:
Über die Darstellung des Boxer-Milieus hinaus, ermöglicht der 55-minütige Film Einsichten, in einen ereignisreichen, bewegenden und emotionalen Lebensabschnitt vom Profi-Boxer, Filmaufnahmen, die aus dem Moment heraus entstanden sind, ohne Eingreifen in das Geschehen, ohne Vorherbestimmung der Drehmomente. Ein Film weit weg vom klischeehaften Image der Boxer-Szene.

Marie-Amandine, Den Neie Feierkrop:
[M]algré quelques petits erreurs de jeunesse tout à fait compréhensbibles, leur film se découvre avec plaisir, à condition de s'intéresser tant soi peu aux sports exotiques et à l'histoire de cet underdog qui n'a jamais atteint le statut de top dog auquel il aspirait.

Josée Hansen, d'Lëtzebuerger Land
Si le film veut dépasser le reportage, toucher quelque chose de plus profond, ce n'est que partiellement réussi. S'il se veut un portrait de Kevin Haas, personnage certes extrêmement attachant, ce n'est que partiellement réussi aussi, puisqu'il ne sonde jamais vraiment sa part d'ombre, ses motivations réelles à pratiquer un sport à ce niveau, l'abîme existentiel qui l'a mené vers là. [...] Il demeure de très beaux moments, de belles images et des scènes magnifiques, dont certaines sont dues au tournage [.]

Kuckt och 
 Lëscht vu lëtzebuergesche Filmer

Um Spaweck 
 Nak Muay op samsa.lu
 Nak Muay op filmfund.lu
 Trailer op vimeo.com
 Offiziell Facebook-Säit vum Film

Filmer 2013
Lëtzebuergesch Documentairen
Lëtzebuergesch Filmer